Tampereella junaliikenne oli tilapäisesti pysäytetty Vaasan ja Porin suuntaan. Raiteilla oli mielenosoittajia, kertoo poliisi Twitterissä.

Tampereella ovat käynnissä uusnatsien ja heidän vastustajiensa mielenosoitukset. Sisä-Suomen poliisilaitoksen mukaan jopa noin 200 poliisia on varautunut valvomaan mielenosoituksia.

” Vieressä yksityinen sairaala. Poliisi turvasi matkan. #tremiekkarit #tampere pic.twitter.com/zr3CXfBeLS— Yle Tampere (@YleTampere) October 21, 2017

Jos twiitti ei näy, voit katsoa sen tästä.

Poliisin arvion mukaan uusnatsien Pohjoismaisen vastarintaliikkeen mielenosoittajia on marssimassa noin parisataa ja vastamielenosoittajia 300–400. Vastamielenosoittajiin kuuluu kirjava joukko erillisiä ryhmiä.

Sisä-Suomen poliisin mukaan raiteille tulleet henkilöt kuuluvat vastamielenosoittajiin.

– Tammerkosken yläjuoksun rautatiesillalla piti pysäyttää liikenne turvallisuussyistä varmuuden vuoksi, koska sillalle tuli vastamielenosoittajia, kertoo ylikomisario Harri Nojonen Sisä-Suomen poliisista Ilta-Sanomille.

Junaliikenne palautettiin puoli kolmen aikaan.

” Tarkennus: Junaliikenne pysäytetty Vaasan ja Porin suuntaan, koska mielenosoittajia raiteilla. #Tampere #poliisi #vr— Sisä-SuomenPoliisi (@SiSuPoliisi) October 21, 2017

Jos twiitti ei näy, voit katsoa sen tästä.

­

Suomen vastarintaliikkeen uusnatsit Laukontorilla.­

­

Liikenne on ollut poikki tänään myös Hämeensillalla ja Satakunnansillalla.

” Liikenne on pysähdyksissä Hämeenkadulla teatterin kulmalla. #Poliisi on vahvasti paikalla. #Tampere— Sisä-SuomenPoliisi (@SiSuPoliisi) October 21, 2017

Jos twiitti ei näy, voit katsoa sen tästä.

Uusnatsit marssivat iltapäivällä Tampereen keskustan läpi Laukontorilta oikeustalolle. Poliisin mukaan keskustan keskeiset sillat, Hämeensilta ja Satakunnansilta, suljettiin mielenosoitusmarssin yhteydessä joksikin aikaa, jotta uusnatsit ja vastamielenosoittajat eivät pääsisi liian lähelle toisiaan.

Puoli kolmen aikaan uusnatsit olivat poliisin mukaan pitämässä ”tiedotustilaisuutta” käräjäoikeuden edessä.

Ylikomisario Harri Nojonen kertoi STT:lle, että vastamielenosoittajien suunnalta heiteltiin poliisia kohden jonkinlaisia soihtuja samassa yhteydessä, kun Satakunnansilta aiemmin iltapäivällä suljettiin. Sisä-Suomen poliisilaitoksen mukaan jopa noin 200 poliisia on varautunut valvomaan mielenosoituksia.

Aiemmin tänään poliisi takavarikoi puukeppejä Hämeenpuistossa joukkiolta, joka ei ollut tehnyt ilmoitusta mielenosoituksestaan.

– Se oli oma pienempi ryhmänsä siellä Hämeenpuistossa, joka ei ollut ilmoittanut mitään. Kepit eivät näyttäneet siltä, että ne olisivat pelkästään mielenosoitustarkoitusta varten, ylikomisario Nojonen sanoi Ilta-Sanomille.

Pirkanmaan käräjäoikeuden on määrä päättää vielä tämän kuun aikana, määrätäänkö Pohjoismaisen vastarintaliikkeen toiminta lakkautettavaksi.

Jutun otsikkoa korjattu 22.10.2017 kello 10.46: Alkuperäisestä otsikosta saattoi saada käsityksen, että uusnatsit pysäyttivät junaliikenteen. Poliisin mukaan raiteilla oli vastamielenosoittajia.